På gjensyn (film)

På gjensyn (fransk: Au revoir les enfants) er en fransk spillefilm fra 1987 skrevet, produsert og instruert av Louis Malle. Filmen vant Gulløven for beste film ved Filmfestivalen i Venezia, og i Danmark fikk den Bodilprisen for beste ikke-amerikanske film i 1989.

Handlingen i filmen er inspirert av instruktørens egne barndomsopplevelser under andre verdenskrig.

Handling 
Vinteren 1943 / 1944 vender Julien Quentin, student ved en skole som eies av Karmelittordenen i det tysk-okkuperte Frankrike, tilbake til skolen etter en ferie. Julien er en bortskjemt gutt, som savner moren sin dypt. Skolen er et internat, og ledet av rektor Père Jean. Tre nye studenter blir snart introdusert. En av dem, Jean Bonnet, er på omtrent samme alder som Julien.

En natt våkner Julien, og oppdager at Bonnet går med en kippah og at han ber en bønn på hebraisk. Julien oppdager at Jean egentlig ikke heter Bonnet, men Jean Kippelstein. Père Jean, en medfølende prest ved skolen, hadde sagt ja til å gi franske jøder hemmelig beskyttelse mot nazistene. Senere blir Joseph, skolens assisterende kokk, avslørt for å ha solgt skolens matvarer på en hemmelig svartebørs.

Kokken impliserer også flere studenter som medskyldige, inkludert Julien og storebroren hans, François. Rektor Père Jean velger å gi Joseph sparken. Men ingen av studentene blir utvist, av frykt for å krenke deres velstående og innflytelsesrike foreldre. Men en tidlig morgen i januar 1944 blir eiendommen gjennomsøkt av Gestapo, og jødiske studenter står i fare for å bli oppdaget.

Skuespillere 
 Gaspard Manesse som Julien Quentin
 Raphaël Fejtő som Jean Kippelstein, alias Jean Bonnet
 Francine Racette som Mme Quentin (Julien's mor)
 Stanislas Carré de Malberg som François Quentin (Julien's eldre bror)
 Philippe Morier-Genoud som pastor Père Jean
 François Berléand som Père Michel.
 Irène Jacob som Mlle Davenne.
 François Négret som Joseph (kjøkken-medarbeider)
 Peter Fitz som Dr. Müller.

Referanser

Eksterne lenker 
 

Franske dramafilmer
Franskspråklige filmer
Filmer fra 1987
Gulløven-vinnere
Bodilprisen for beste ikke-amerikanske film